stanford-oval/wikipedia huggingface dataset:
קניין רכוב
השאלה

במסכת בבא מציעא דנה הגמרא באשר לקניין זה, השאלה מתפצלת לשתי שאלות, שקיומה של השנייה תלויה באישור הראשונה. השאלה האחת היא, האם רכוב על בעל חיים קונה אותו ב) כאשר באותו בעל חיים, מתבצעת מעשה קניין על ידי אדם אחר הנוהג את בעל החיים ללא רכיבה, מי מהם קונה את בעל החיים. שאלה נוספת - בהנחה שקיים קניין כזה, איזה מהקניינים עדיף, קניין רכוב, או קניין מנהיג שהוא באופן מסוים קניין משיכה.
בגמרא נראה לכאורה, כי קנין רכוב הוא צירוף של שני מעשי קניין: א) הרכיבה גורמת לבהמה לנוע במקצת ב) תפיסת המוסרה.
האמורא רב יהודה מביא ראיה מברייתא הדנה באדם היושב על קרון הרתום לשור וחמור, ובכך הוא חשוב כרכוב עליו, האם הוא עובר על איסור כלאיים בכך שהוא נוהג את הקרון, חכמים ורבי מאיר חלוקים בנושא, לפי שיטה אחת בברייתא אין הוא עובר על איסור כלאיים, מכיוון שאין בעלי החיים נעים מחמתו, וגם אם כן - הדבר נחשב כגרמא (- פעולה לא ישירה, אלא פעולה הגורמת בעקיפין לתנועת בעל החיים, ולכן אין לה חשיבות), ולפי שיטה שנייה בברייתא בעלי החיים נעים מחמתו, והוא נחשב כמניע בעלי חיים באופן של כלאיים. שמואל סבור שרוכב ויושב בקרון אינם חשובים לנוהגים את בעלי החיים, ולכן לגרסתו חכמים - שהם הרבים, הם הסבורים שהיושב בקרון פטור מאיסור כלאיים, ואילו רבי מאיר הוא האוסר.
ברייתא אחרת - שכל הנראה היא מסקנת הגמרא, פוסקת שרכוב נחשב לקניין תקין וניתן לקנות על ידו את בעל החיים עליו רכוב הקונה.
פסק ההלכה

הראשונים נחלקו בפסק ההלכה, יש הפוסקים כשמואל שיושב אינו נחשב לנוהג את בעלי החיים, אך הרי"ף מעדיף את מסקנת הגמרא, ואת הגרסה הרגילה של הברייתא המנוגדת לזו של שמואל, ולפי זה חכמים שהם הרבים פוסקים שיושב נחשב לנוהג את בעל החיים, וכך גם פוסק הרמב"ם. לפי זה, ייתכן גם שרכוב נחשב לקניין, ואכן כך פוסק הרמב"ם.
השאלה השנייה, כאשר רכוב ונוהג נוהגים יחד, איזה מהם קונה, נשארת בשאלה[דרוש מקור].
מהות הקניין

בשיטה מקובצת בשם הריצב"א, וכן בשם הרמב"ן בשם הראב"ד, מביא דעה הסבורה שרכוב היא קניין עצמאי, שמהותו שימוש בבעל חיים באופן של בעלות וקניינות, ככל מעשי הקניין.
דעה אחרת, הרווחת יותר בראשונים, היא שרכוב הוא תולדה של קניין משיכה, וזו היא גם שאלת הגמרא האם רכוב קונה במקום שיש גם אדם הנוהג את בעל החיים, שכן השאלה היא האם הנוהג מבטל את כוח הרכוב וגורם שהוא לא יפעל להנעת בעל החיים.
הערות שוליים

↑  תלמוד בבלי, מסכת בבא מציעא, דף ח', עמוד ב'.
↑  תוספות, רמב"ן ועוד ראשונים שם.
↑  כך משמע מרש"י.
↑  ר"ן שם.
↑  שם ט' ע"א.
↑  משנה תורה לרמב"ם, ספר זרעים, הלכות כלאים, פרק ט', הלכה ט'.
↑  משנה תורה לרמב"ם, ספר נזקים, הלכות גזילה ואבידה, פרק י"ז, הלכה ז'.
↑  כנראה שכן היא גם דעת רש"י שם בד"ה אלא רכוב במקום נוהג: "וכי אמרינן משיכה קני היכא דליכא רכוב אבל במקום רכוב לא", משמע שרכוב אינו קניין משיכה
הבהרה:  המידע בוויקיפדיה נועד להעשרה בלבד ואין לראות בו פסיקה הלכתית.
רובן בלנקו

רובן בלנקו וייגה (בספרדית: Rubén Blanco Veiga; נולד ב-25 ביולי 1995 במוס שבספרד) הוא כדורגלן ספרדי המשחק בעמדת השוער בקבוצת אולימפיק מרסיי.
קריירת מועדונים

בלנקו גדל במחלקות הנוער של סנטה מריניה וסלטה ויגו. ב-26 במאי 2013 ערך את הופעת הבכורה שלו בקבוצה הבוגרת של סלטה ויגו, בניצחון 2-0 על ריאל ואיאדוליד במסגרת המחזור ה-37 בליגה לעונת 2012/2013. ב-20 באוקטובר 2016 ערך את הופעת הבכורה שלו במסגרת אירופאית, בתיקו 2-2 נגד אייאקס במסגרת הליגה האירופית לעונת 2016/2017.
ב-20 ביולי 2022 הושאל למשך עונה אחת לאולימפיק מרסיי מליגת העל הצרפתית. ב-30 ביולי 2023 חתם באופן קבוע במרסיי.
הערות שוליים

↑  Welcome to Mars, Rubén Blanco! באתר הרשמי של אולימפיק מרסיי, 20 ביולי 2022 (בצרפתית)
רליאנט פוקס

| --- | --- |

 מאפיינים כלליים
 יצרן:  רלייאנט 
 שנות ייצור:  1983-1990
 הרכבה:  Tamworth,בריטניה בריטניה
 מודל קודם:  רליאנט קיטן 
 חברת אם:  רליאנט
 מרכב:  טנדר, 2 דלתות
 פלטפורמה:  פיברגלס
 אורך:  3,380 מ"מ
 רוחב:  1,540 מ"מ
 גובה:  1,520 מ"מ
 בסיס גלגלים:  2,146 מ"מ
 מפרט טכני
 מנוע:  848 סמ"ק, 39 כ"ס
 הילוכים:  תמסורת ידנית 4 מהירויות
 מהירות מרבית:  78 מייל לשעה
 
רליאנט פוקס
רליאנט פוקס
רליאנט פוקס (באנגלית: Reliant Fox) הוא דגם טנדר עשוי פיברגלס, מתוצרת יצרנית הרכב הבריטית רליאנט מוטורס (אנ') אשר יוצרה בין השנים 1983–1990. הדגם יוצר והורכב בבריטניה (כ-600 יחידות) וביוון (כ-3,000 יחידות).
פירוש המילה Fox באנגלית הוא שועל.
דגמי הרליאנט פוקס

טנדר - 2 דלתות (pickup), (תא מטען (העמסה) אחורי - פתוח)
טנדר - 2 דלתות - גג אחורי עשוי בד
טנדר - גג קשיח אחורי
ראו גם

רליאנט רובין
רליאנט ריאלטו
רליאנט ראגאל
רליאנט רבל
רליאנט קיטן
רליאנט TW9
באג בונד
לקריאה נוספת

רליאנט פוקס  (2:36 דקות), יו-טיוב
רליאנט פוקס  (5:59 דקות), יו-טיוב
רליאנט פוקס  (4:52 דקות), יו-טיוב
רליאנט פוקס  Reliant Fox | Tractor & Construction Plant Wiki | Fandom
הערות שוליים

↑  "רליאנט פוקס" .gracesguide.co.uk/Reliant
↑  "רליאנט פוקס" reliantownersclub.com/fox
ערך זה הוא קצרמרבנושא כלי רכב. אתם מוזמנים לתרום לוויקיפדיה ו.
ראלף רוז

ראלף וולדו רוז (באנגלית: Ralph Waldo Rose;‏ ב-17 במרץ 1885 – 16 באוקטובר 1913) היה אתלט אמריקאי, אלוף אולימפי בעל 6 מדליות אולימפיות מהן 3 מדליות זהב, פעמיים ברציפות אלוף אולימפי ושיאן עולם בהדיפת כדור ברזל.
ביוגרפיה

רוז נולד בהילדסבורג, קליפורניה. הוא בוגר אוניברסיטת מישיגן. לאחר מכן סיים את לימודי המשפטים באוניברסיטת שיקגו.
באולימפיאדת סנט לואיס (1904) זכה רוז ב-3 מדליות אחת מכל סוג. מדליית זהב בהדיפת כדור ברזל לאחר שהשווה את שיא העולם - 14.81 מטר, לפני ווסלי קו (14.40 מטר) ולורנס פויירבאך (13.37 מטר) שניהם מארצות הברית, מדליית כסף בזריקת דיסקוס בשיא אולימפי חדש של 39.28 מטר, כמו בן ארצו מרטין שרידן ולפני ניקולאוס גאורגנטס מיוון (37.68 מטר). בין שני המנצחים נערכה תחרות זריקה נוספת לקביעת המנצח הכללי שבה רוז זרק למרחק של 36.74 מטר ושרידן זרק למרחק של 38.97 מטר והוכתר כמנצח. מדליית ארד ביידוי פטיש בתוצאה של 45.73 מטר, אחרי ג'ון פלנגן שקבע שיא אולימפי חדש של 51.23 מטר וג'ון דוויט (50.26 מטר), שניהם מארצות הברית. נוסף לכך, הוא סיים במקום שישי בזריקת משקולת של 56 פאונד בתוצאה של 8.53 מטר.
באולימפיאדת לונדון (1908) נשא רוז את דגל ארצות הברית בטקס הפתיחה. במצעד המשלחות הוא סירב להוריד את הדגל כשעבר מול אדוארד השביעי, מלך בריטניה, נוהג שהיה קיים עד לאולימפיאדה זו. במשחקים עצמם הוא זכה במדליית זהב בהדיפת כדור ברזל בתוצאה של 14.21 מטר, לפני דניס הורגן מבריטניה (13.62 מטר) ובן ארצו ג'ון גרלס (13.18 מטר) ובכך הגן על תוארו. נוסף לכך, הוא סיים במקום חמישי במשיכת חבל.
ביוגרפיה > שיא נצחי

בשנת 1909 העלה רוז את משקל גופו ל-130 ק"ג. דבר זה סייע בידיו לשפר את הישגיו. בתחרות שנערכה בעיר מגוריו אותה שנה הוא קבע בהדיפת כדור ברזל שיא עולם חדש של 16.56 מטר. שיא זה לא הוכר כשיא עולם. רק בשנת 1934 נקבעה תוצאה טובה יותר. נוסף לכך, הוא קבע ביידוי פטיש שיא עולם חדש של 54.38 מטר שאף הוא לא הוכר. בתחרות שנערכה בסן פרנסיסקו, קליפורניה ב-21 באוגוסט אותה שנה הוא קבע בהדיפת כדור ברזל שיא עולם חדש של 15.54 מטר. שיא זה על פי IAAF נחשב כשיא העולם הראשון בהדיפת כדור ברזל. שיא זה החזיק מעמד 19 שנים עד 1928.
באולימפיאדת סטוקהולם (1912) זכה רוז בשתי מדליות, זהב וכסף. מדליית זהב בהדיפת כדור ברזל בשתי ידיים בתוצאה של 27.70 מטר (ימין-15.23 מטר, שמאל-12.47 מטר) לפני בן ארצו פאט מקדונלד (27.53 מטר: ימין-15.08 מטר, שמאל-12.45 מטר) ואלמר ניקלנדר מפינלנד (27.14 מטר: ימין-14.71 מטר, שמאל-12.43 מטר) ומדליית כסף בהדיפת כדור ברזל בתוצאה של 15.25 מטר, אחרי פאט מקדונלד שקבע שיא אולימפי חדש של (15.34 מטר) ולפני לורנס ויטני (13.93 מטר). נוסף לכך, הוא סיים במקום שמיני ביידוי פטיש בתוצאה של 42.58 מטר ובמקום 11 בזריקת דיסקוס בתוצאה של 39.65 מטר .
בשנת 1913 נפטר רוז, בגיל 28, מטיפואיד.
שיאים אישיים

הדיפת כדור ברזל: 15.54 מטר (1909)
יידוי פטיש: 52.61 מטר (1907)
זריקת דיסקוס: 40.81 מטר (1910)
תארים והישגים

בסך הכל זכה רוז ב-4 תוארי אליפות ארצות הברית בהדיפת כדור ברזל, בשני תוארי אליפות ארצות הברית בזריקת דיסקוס ובתואר אליפות ארצות הברית בהטלת כידון.
שיאו העולמי של רוז בהדיפת כדור ברזל - 15.54 מטר, על פי IAAF נחשב כשיא העולם הראשון בהדיפת כדור ברזל. שיא זה החזיק מעמד 19 שנים עד 1928.
רליאנט ריאלטו

| --- | --- |

 מאפיינים כלליים
 יצרן:  רלייאנט 
 שנות ייצור:  1982–1997
 הרכבה:  בריטניה בריטניה
 מודל קודם:  רליאנט רובין
 חברת אם:  רליאנט
 מרכב:  3 דלתות, תלת אופן
 פלטפורמה:  פיברגלס
 רוחב:  1,450 מ"מ 
 גובה:  1,400 מ"מ 
 בסיס גלגלים:  2,159 מ"מ 
 מפרט טכני
 מנוע:  850 סמ"ק, 40 כ"ס
 הילוכים:  תמסורת ידנית 4 מהירויות
 מהירות מרבית:  85 קמ"ש
 צריכת דלק:  1 גלון ל-60 מייל
 
רליאנט ריאלטו, סטיישן
רליאנט ריאלטו, סטיישן, שנת 1982
רליאנט ריאלטו, מסחרי (ואן), שנת 1987
רליאנט ריאלטו (באנגלית: Reliant Rialto) הוא דגם מכונית עירונית קטנה, מונעת על ידי 3 גלגלים, עשויה מפיברגלס מתוצרת יצרנית הרכב הבריטית רליאנט מוטורס (אנ') אשר יוצרה בין השנים 1982–1997.
הרליאנט ריאלטו הוגדרה כתלת אופן.
דגמי רליאנט ריאלטו

ריאלטו 3 דלתות הצ'בק, 4 נוסעים
ריאלטו סטיישן
ריאלטו ואן
ריאלטו טנדר (משנת 1996)
בדגם ריאלטו GLS: שעון, רדיו FM / AM, מד מתח, הגה עור, גלגל רזרבי, צמיגים רדיאליים.
בשנת 1987 שודרג הדגם לדגם רליאנט SE, שהיה הדגם הנמכר ביותר בסדרה. הדגם אופיין על ידי פס תפוז יחיד במרכז המכונית. משנת 1995 פותחה מערכת בלימה חדשה, והדגם קיבל גלגלי 12 אינץ'.
דגמי רליאנט ריאלטו > מספר מאפיינים של הרליאנט ריאלטו

מגב שמשה קדמי גדול ויחיד
דלת אחורית - על ציר צד
פס צד יחיד - לאורך הרכב
ראו גם

תלת אופן
רליאנט רובין
רליאנט ראגאל
רליאנט רבל
רליאנט קיטן
רליאנט TW9
רליאנט פוקס
באג בונד
רליאנט Scimitar SS1
לקריאה נוספת

רליאנט ריאלטו (1:31 דקות), יו-טיוב
ראם-צ'נדרה גנדי

| --- | --- |
אין תמונה חופשית
 לידה:  9 ביוני 1937 
 פטירה:  13 ביוני 2007 (בגיל 70) ניו דלהי, הודו 
 מקום לימודים:  אוניברסיטת בנגאלור 
 מוסדות:  אוניברסיטת פרינסטון 
 זרם:  פילוסופיה השוואתית
 עיסוק:  פילוסוף, מרצה באוניברסיטה, סופר 
 הושפע מ:  מהטמה גנדי, פיטר סטרוסון, ארינדם צ'קרברטי, מרטין בובר
 מדינה:  הודו, הראג' הבריטי, הדומיניון של הודו 
 צאצאים:  Leela Gandhi 
 
ראם-צ'נדרה גנדי (בטמילית: இராமச்சந்திர காந்தி;‏ 9 ביוני 1937 – 13 ביוני 2007) היה פילוסוף, סופר ומחזאי הודי. ראם-צ'נדרה היה נכדו של מהטמה גנדי מצד אביו ונכדו של צ'קרברתי רג'אגופלאצ'ארי מצד אמו.
ביוגרפיה

גנדי למד פילוסופיה באוניברסיטת דלהי ובאוניברסיטת אוקספורד, בה השלים את עבודת הדוקטורט שלו תחת הנחייתו של פיטר סטרוסון. הוא ידוע כמייסד של המחלקה לפילוסופיה באוניברסיטת היידראבאד  (אנ'). הוא גם לימד באוניברסיטת ויסווה-בהראטי  (אנ'), באוניברסיטת פנג'אב (אנ'), במכון קליפורניה ללימודים אינטגרלים (אנ') בסן פרנסיסקו ובאוניברסיטת בנגלור.
הוא מת במרכז הבינלאומי בהודו, ב-13 ביוני 2007, ארבעה ימים לאחר יום הולדתו ה-70.
ביוגרפיה > משפחה

הוא היה בנו של דבדאס גנדי (בן הזקונים של מהטמה גנדי) ולקשמי (בתו של צ'קרברתי רג'אגופלאצ'ארי). הוא אחיהם של ראג'מוהאן גנדי, גופלקרישנה גנדי וטרה גנדי בהאטצ'ארג'ה.
בתו, לילה גנדי (אנ'), היא אקדמאית פוסט-קולוניאלית באוניברסיטת בראון.
ביבליוגרפיה חלקית

Presuppositions of Human Communication. Oxford University Press 1975, ISBN 0-19-560310-9
Availability of Religious Ideas. Macmillan, 1976, ISBN 0-333-13757-4
In the Footsteps of Gandhi: Conversations with Spiritual: Conversations with Spiritual Social Activists. Parallax Press, 1993, ISBN 0-938077-24-4
Sita’s Kitchen: A Testimony of Faith and Inquiry. Wiley, 1994, ISBN 81-224-0593-2
Svarāj: A Journey with Tyeb Mehta’s ‘Shantiniketan Triptych’. Vadehra Art Gallery, 2002,
הערות שוליים

↑  "Sita's Kitchen". SUNY Press. אורכב מ-המקור ב-31 ביולי 2014. נבדק ב-31 ביולי 2014. {{cite web}}:  (עזרה)
↑  Ashish Mehta - Indiainteracts.com. "Ramachandra Gandhi: the quintessential argumentative Indian". אורכב מ-המקור ב-8 באוקטובר 2007. נבדק ב-4 בספטמבר 2007. {{cite web}}:  (עזרה)
| --- | --- |
בקרת זהויות :  NLI: 987007451587705171  BnF: cb12166873q (data)  GND: 1054303843  ISNI: 0000 0001 1059 7558  LCCN: n50015417  NTA: 08747624X  SUDOC: 095652841  VIAF: 44339066   WorldCat (עם VIAF): 44339066
ראלף שרון

| --- | --- |
אין תמונה חופשית
 לידה:  17 בספטמבר 1923 לונדון, הממלכה המאוחדת 
 פטירה:  31 במרץ 2015 (בגיל 91) בולדר, ארצות הברית 
 מוקד פעילות:  ארצות הברית, הממלכה המאוחדת של בריטניה הגדולה ואירלנד, הממלכה המאוחדת 
 תקופת הפעילות:  1940–2015 (כ־75 שנים)
 סוגה:  ג'אז, ג'אז פיוזן 
 שפה מועדפת:  אנגלית 
 כלי נגינה:  פסנתר 
 פרופיל ב-IMDb
 
ראלף סימון שרון (באנגלית: Ralf Simon Sharon;‏ 17 בספטמבר 1923 – 31 במרץ 2015) היה פסנתרן ומעבד ג'אז בריטי־אמריקאי. הוא ידוע בעיקר בזכות עבודתו המשותפת עם טוני בנט בהקלטותיו השונות.
קורות חיים

שרון נולד בלונדון שבממלכה המאוחדת לאם בריטית ולאב יליד לטביה. בתחילת 1954 היגר לארצות הברית, וחמש שנים מאוחר יותר קיבל מעמד אזרח.
עד 1958 השתתף שרון בהקלטותיו של טוני בנט כמלווה. אולם במרוצת הזמן הספיקו השניים לעבוד יחד יותר מחמישים שנים, החל מאלבומי האולפן של הזמר, שחלקם זכו בפרסי גראמי רבים, וכלה בסיבובי הופעות ובקונצרטים שונים. שרון אף מצא לבנט את "I Left My Heart in San Francisco" בחדרו, שלימים הפך לשיר המוכר ביותר שלו.
כששרון ניגן את התווים האחרונים של השיר "I'll Be Home for Christmas", שנכלל באלבום Snowfall: The Tony Bennett Christmas Album מ-1992, בנט קורא "קח אותי הביתה, ראלף!". שרון הקליט סדרה של אלבומי אולפן משלו, אך הוא נודע בעיקר כאחד מהפסנתרנים הטובים ביותר בסצנת הג'אז. כשעבר לקולורדו בגיל 80 המשיך להופיע במטרופולין דנבר זמן קצר לפני מותו.
נפטר בשיבה טובה ב-31 במרץ 2015 בגיל 91.
דיסקוגרפיה > אלבומי סולו

1953: Autumn Leaves and Spring Fever
1954: Easy Jazz
1956: The Ralph Sharon Trio
1956: Mr. and Mrs. Jazz
1957: Around the World In Jazz
1958: 2:38 A.M.
1963: Modern Innovations In Country and Western Music
1964: Do I Hear a Waltz?
1965: The Tony Bennett Songbook
1995: Swings the Sammy Kahn Songbook
1996: Portrait of Harold: The Harold Arlen Songbook
1997: Plays the Harry Warren Songbook
1999: Plays the Frank Loesser Songbook
2000: The Magic of Cole Porter
2001: The Magic of Jerome Kern
2001: The Magic of Irving Berlin
2001 The Magic of George Gershwin
2001: Plays the Ralph Blane Songbook
2007: Always: The Music of Irving Berlin
דיסקוגרפיה > כמלווה

1962 I Left My Heart in San Francisco
1963 I Wanna Be Around...
1964 When Lights Are Low
1986 The Art of Excellence
1987 Bennett/Berlin
1989 Astoria: Portrait of the Artist
1992 Perfectly Frank
1992 Snowfall: The Tony Bennett Christmas Album
1993 Steppin' Out
1994 MTV Unplugged
1995 Here's to the Ladies
1997 Tony Bennett on Holiday
1998 Tony Bennett: The Playground
1999 Bennett Sings Ellington: Hot & Cool
2001 Playin' with My Friends: Bennett Sings the Blues
הערות שוליים

↑  Colin Larkin, ed. (2002). Encyclopedia of Popular Music : The Virgin Encyclopedia of Fifties Music (Third ed.). Virgin Books. p. 388. ISBN 1-85227-937-0.
↑  YouTube.com/"I'll Be Home for Christmas"
↑  "Ralph Sharon Longtime Accompanist to Singer Tony Bennett Dies at 91". The Washington Post. נבדק ב-28 באוקטובר 2019. {{cite news}}:  (עזרה)
| --- | --- |
בקרת זהויות :  BNE: XX1547247  BnF: cb13949182k (data)  GND: 13452067X  ISNI: 0000 0001 1451 051X  LCCN: n93011845  MusicBrainz: 69aeb503-39ec-4677-9c47-4f484432634e  VIAF: 87276334   WorldCat (עם VIAF): 87276334
רובן בלימה

רוּבֶּן בֵּלִימָה רוֹדְרִיגֵס (בספרדית: Rubén Belima Rodríguez; נולד ב-11 בפברואר 1992 במוסטולס שבספרד) הוא כדורגלן מגינאה המשוונית המשחק בעמדת קשר הכנף השמאלי בקבוצת אשטוריל מליגת העל הפורטוגזית.
קריירת מועדונים

בלימה נולד במוסטולס שבספרד. בצעירותו שיחק במחלקת הנוער של טורבייחה, ובגיל 17 ערך 7 הופעות במדי הקבוצה הבוגרת. בהמשך עבר בלימה לשחק במחלקת הנוער של ריאל מדריד, ובעונת 2011/2012 החל לשחק בריאל מדריד ג', הקבוצה השלישית של ריאל מדריד. בסך הכל ערך בקבוצה השלישית 47 הופעות בהן הבקיע חמישה שערים. בשתי העונות הבאות ערך בלימה 3 הופעות בלבד בריאל מדריד קסטיליה, קבוצת המילואים של ריאל מדריד. ב-1 ביולי 2015 שוחרר בלימה מריאל מדריד קסטיליה, וב-30 בנובמבר 2015 חתם בקופר מליגת העל הסלובנית על חוזה שהחל בשנת 2016.
קריירה בינלאומית

מוצאו של אביו של בלימה הוא בבאטה שבגינאה המשוונית, מה שאפשר לו לייצג אותה בזירה הבינלאומית. ב-16 בנובמבר 2013 ערך בלימה את הופעת הבכורה שלו בנבחרת גינאה המשוונית במשחק ידידות נגד נבחרת ספרד, אך משחק זה לא הוכר על ידי פיפ"א כמשחק רשמי. ב-17 במאי 2014 ערך בלימה את הופעת הבכורה הרשמית שלו בנבחרת, במשחק נגד נבחרת מאוריטניה שהסתיים בהפסד נבחרתו בתוצאה 3-0 במסגרת מוקדמות גביע אפריקה לאומות 2015.
רוברט פיקלני

| --- | --- |

 לידה:  9 בפברואר 1904 לודז', האימפריה הרוסית 
 פטירה:  23 ביולי 1986 (בגיל 82) הרובע השמונה-עשר של פריז, צרפת 
 תקופת הפעילות:  1850–1950 (כ־100 שנה) 
 
רוברט פיקלני (צרפתית: Robert Pikelny‏; 9 בפברואר 1904 – 23 ביולי 1986) היה צייר יהודי-צרפתי.
ביוגרפיה

פיקלני נולד ב-1904 בלודז' שבפולין למשפחה יהודית. ב-1908 עבר להתגורר עם הוריו ב-מוסקבה. החל להתעניין בציור בזכות גלריית טרטיאקוב בעירו; הוריו קנו לו שם רפרודוקציות שקישטו את חדרו בילדותו. כנער הכיר את הזרם החדש של הציירים הרוסים, "Le Valet de Carreau", שהושפעו מסגנון ציור פוביסטי וקוביסטי. הוא למד ציור אצל איליה מקנוב (Ilja Machkoff) מקבוצה זו.
ב-1922, בגיל 17, נסע לווינה וברלין ואחר כך לפריז כדי ללמוד ציור ב-École de Paris. הוא פגש סטודנטים יהודים נוספים ממזרח אירופה, בהם לזאר וולוביק (Lazare Volovick) וז'אן פוני (Jean Pougny‏, 1892 - 1956). פוני תמך בו בזמן לימודיו ובתקופה קשה אחר כך, כשחי ערירי בפריז.
במהלך לימודיו אייר וכתב מאמרים על אמנות עבור מספר עיתונים וירחונים. נישא לדוגמנית אליאן סטיינוויל (Eliane Steinville).
במהלך מלחמת העולם השנייה עבר לדרום צרפת, ובתום המלחמה חזר לפריז. בהמשך סייר באיטליה, ספרד וטורקיה.
סגנונו של פיקלני היה מודרני - Art Moderne. הוא השאיר אחריו ציורים רבים בצבעי שמן על בד וצבעי פסטל.
ב-1999 נערכה במשך חודש תערוכה כללית במוזיאון לארכאולוגיה באיטליה שנקראה "Les début de l'art moderne" (תחילת האמנות המודרנית), בה הוצגו עבודותיהם של הציירים היהודים שלמדו ב-École de Paris, ובהם פיקלני.
רנה בלום

| --- | --- |

 לידה:  13 במרץ 1878 הרובע השני של פריז, צרפת 
 נרצח:  ספטמבר 1942 (בגיל 64) אושויץ, גרמניה הנאצית 
 שם לידה:  René Moïse Blum 
 מדינה:  צרפת 
 
רנה בלום (בצרפתית: René Blum; ‏13 במרץ 1878, פריז – 30 באפריל 1943, אושוויץ) היה מפיק בלט, יהודי-צרפתי, עורך ספרותי, ומבקר אמנותי. אחיו של לאון בלום.
בלום ייסד את הבלט רוס דה מונטה קרלו ביחד עם קולונל דה בזיל, זמן קצר לאחר מותו של סרגיי דיאגילב, תוך ניסיון למלא את החלל שהוא השאיר אחריו. 
אליהם הצטרפו ג'ורג' בלנשין, ליאוניד מאסין אלכסנדרה דנילובה וסרז' ליפר. סרגיי דנהם סיפק תמיכה כלכלית. 
עקב חילוקי דעות בין רנה בלום ובין קולונל דה בזיל נפרדו דרכיהם.
ב-12 בדצמבר 1941 היה בלום בין הראשונים שנעצרו ונשלחו למחנה הריכוז דראנסי. ב-23 בספטמבר 1942 נשלח בלום לאושוויץ, שם נרצח על ידי הנאצים.
רנה בזן

| --- | --- |

 לידה:  26 בדצמבר 1853 אנז'ה, צרפת 
 פטירה:  20 ביולי 1932 (בגיל 78) הרובע השמיני של פריז, צרפת 
 שם לידה:  René François Nicolas Marie Bazin 
 מדינה:  צרפת 
 שם עט:  Bernard Seigny 
 מקום לימודים:  Institution Mongazon, Catholic University of the West, הפקולטה למשפטים בפריז 
 שפות היצירה:  צרפתית 
 יצירות בולטות:  Children of Alsace, Une tache d'encre, בפסקה זו 2 רשומות נוספות שטרם תורגמו 
 בן או בת זוג:  Aline Bricard (18 באפריל 1876–?) 
 צאצאים:  Louis René-Bazin, Marie René-Bazin, Élisabeth Sainte-Marie Perrin 
 פרסים והוקרה:  פרס מונטיון (1893)  קצין בלגיון הכבוד (15 בינואר 1920)  Vitet Prize (1896)  אביר הצלב הגדול של מסדר הקדוש גרגוריוס (15 במאי 1923) 
 חתימה:   
 
רנה פרנסואה ניקולה מארי בזן (בצרפתית: René François Nicolas Marie Bazin; ‏26 בדצמבר 1853 – 20 ביולי 1932) היה סופר צרפתי. משפטן בהשכלתו.
רנה בזן נולד באנז'ה ועבר ללימודי משפטים לפריז. בסיום הלימודים הוא חזר לעירו והיה מלמד משפטים באוניברסיטה מקומית.
ספריו גדושים בתיאורים ריאליים של החיים בצרפת בתקופתו. הם תורגמו לשפות נוספות אך לא לעברית.
בשנת 1904 הוא התקבל לאקדמיה הצרפתית במקום ארנסט לגובה.
קרליה פטרוזבודסק

סמל קבוצת דיסקברי קרליה 2009-2011.
קרליה פטרוזבודסק (ברוסית: ФК «Карелия Петрозаводск») הייתה קבוצת כדורגל מקצוענית מהעיר פטרוזבודסק (בשנת 2011 שיחקה זמנית באצטדיון פטרובסקי בסנקט פטרבורג), רוסיה, שנוסדה בשנת 2011 והתקיימה עד 2018. ב-2018 הוקמה מחדש ומאז 2020 מתמודדת שוב בליגת הכדורגל החובבנית.
היסטוריה > ספורט, ספרטק וקרליה דיסקברי

קרליה הוקמה לראשונה בשנת 1914 בשם קבוצת הספורט הראשונה, או בפשטות קבוצת "ספורט". בשנת 1935 אורגנה מחדש כקבוצת ספרטק, אך בעקבות מלחמת העולם השנייה פורקה וחידשה פעילותה ב-1944. בשנת 1964 החלה להתמודד במסגרת הליגה הסובייטית השנייה, בה התמודדה גם בעונת 1971, בעונת 1972 ובעונת 1990 והישג השיא שלה היה מקום 8 בליגה בעונת 1971.
לאחר פירוק ברית המועצות התמודדה בליגת הכדורגל המקצוענית של רוסיה בעונת 1992 והיא נקראה אז בשם "קרליה-אסמרל" על שם החברה הבריטית-סובייטית "אסמרל" שהעניקה חסות למועדון והייתה בבעלות חוסאם אל-ח'לידי, איש עסקים איראני.
בעונת 1993 הבעלות על הקבוצה עברה לידי חברת "ארזו" מסנקט פטרבורג ובאותה עונה המועדון הגיע להישא השיא בהיסטוריה שלו משסיים במקום השני בטבלת האליפות של הליגה הרוסית השנייה. ברם, ב-1994 סבלה מקשיים כלכליים רבים ובתום אותה שנה פורקה. בשנת 1996 עיריית פטרוזבודסק ואנשי ועדת הספורט של רפובליקת קרליה יזמו את הקמת המועדון מחדש בשם "קרליה ארזו" והיא התמודדה בליגת הכדורגל החובבנית של רוסיה, אך פורקה שוב זמן קצר לאחר מכן. בשנת 2001 הוקמה שוב וקיבלה את סמל הרפובליקה כסמל המועדון והמשיכה להתקיים לסירוגין עד 2006 כשהחלה להתמודד במסגרת הליגה השלישית באופן סדיר עד עונת 2008.
בשנת 2009 שינתה את שמה שוב ונקראה בשם "דיסקברי", לעיתים נשאה את השם "קרליה דיסקברי" (בקרלית: Karjala-Diskaveri potkupallojoukkoveh). תחת שם זה התמודדה בליגה השלישית כשהיא פועלת בחסות חברת "דיסקברי", מהעיר סנקט פטרבורג. במרץ 2011 הייתה אמורה להתמודד בליגה השנייה אך בשל סכסוך מול מועדון נוסף בשם זה שנרשם לליגה השנייה הוחלט כי תתמודד בליגה החובבנית ובסוף אותה עונה הקבוצה פורקה.
היסטוריה > קרליה

קרליה הוקמה מחדש בשנת 2011 והיא התמודדה בליגה השנייה משנת 2011 עד עונת 2012/2013 ולאחר מכן איבדה את מעמדה המקצועני.
היא חזרה לליגה המקצוענית בעונת 2015/2016 אך לאחר מכן היא ירדה ליגה שוב וחדלה להתמודד ברמה המקצועית וייצגה את רפובליקת קרליה, בליגה החובבנית, הרביעית בחשיבותה. הקבוצה פורקה מספר פעמים ובמתכונת האחרונה התקיימה בשנת 2018 כשהתמודדה במסגרת גביע צפון מערב ופעלה בחסות ממשלת קרליה.
בשנת 2018 הוקמה במקומה מועדון כדורגל בשם נבחרת קרליה בכדורגל שמתמודדת בליגת הכדורגל החובבנית של רוסיה.
אצטדיון הקבוצה

אצטדיון ספרטק בעיר שימש כמגרש הבית ובו תכולה של 14,545 מושבים. רשמית המתחם נקרא בשם "האצטדיון הרפובליקני המרכזי "ספרטק" והוא נבנה בשנת 1968. שופץ לאחרונה בשנת 2012, בשיפוץ שהוריד את תכולת המושבים מ-2,000 ל-14,545. משמש גם כביתה של קבוצת הפוטבול "Karelian Gunners".
אצטדיון נוסף הוא אצטדיון יונוסט בעיר המכיל 3,500 מושבים ושימש כמגרש רזרבי. נבנה בשנים 1930-1932 ושופץ לאחרונה בשנים 2006—2007.
הישגים לפי עונה

| עונה | ליגה | מיקום | משחקים | ניצחונות | שוויונות | הפסדים | יחס שערים | ניקוד | גביע | הערות |
| --- | --- | --- | --- | --- | --- | --- | --- | --- | --- | --- |
ברית המועצות
| 1964 | קלאס ב', אזור 1 רוסיה הסובייטית | 14 | 32 | 10 | 5 | 17 | 31-46 | 25 | - |  |

| 1971 | הליגה השנייה, אזור 2 | 8 | 38 | 13 | 16 | 9 | 42-38 | 55 | — |  |
| 1972 | הליגה השנייה, אזור 2 | 19 | 38 | 6 | 10 | 22 | 23-58 | 28 | — |  |

| 1990 | הליגה השנייה, אזור 6 | 17 | 32 | 4 | 4 | 24 | 18-58 | 12 | — |  |
| 1991 | הליגה השנייה, אזור 6 | 15 | 42 | 11 | 12 | 19 | 33-48 | 34 | — |  |
אליפות רוסיה
| 1992 | הליגה השנייה, אזור 4 | 18 | 38 | 9 | 6 | 23 | 25-66 | 24 | — |  |
| 1993 | הליגה השנייה, אזור 5 | 2 | 30 | 19 | 6 | 5 | 49-22 | 44 | — |  |
| 1994 | הליגה השנייה, מערב | — | 20 | 4 | 5 | 11 | 15-33 | 13 | - |  הורדה ליגה |

| 1996 | הליגה השלישית, בית 4 | 14 | 30 | 5 | 9 | 16 | 24-49 | 24 | — |  פורקה לקראת מחזור 25. |

| 2006 | הליגה השלישית, אזור צפון-מערב, בית ב' | 4 | 3 | 0 | 0 | 3 | 1-9 | 0 | — |  |
| 2007 | הליגה השלישית, צפון-מערב | 4 | 16 | 2 | 3 | 11 | 12-37 | 9 | — |  |
| 2008 | הליגה השלישית, צפון-מערב | 5 | 12 | 4 | 3 | 5 | 13-19 | 15 | — |  |
| 2009 | הליגה השלישית, צפון-מערב | 5 | 10 | 2 | 1 | 7 | 8-23 | 7 | — |  |
| 2010 | הליגה השלישית, צפון-מערב, בית 1 | 2 | 12 | 7 | 3 | 2 | 25-13 | 24 | —— |  |
| 2011/12 | הליגה השלישית, צפון-מערב |  |  |  |  |  |  |  |  | פורקה. לא התמודדה לבסוף |
תארים

אליפות קרליה: 2014
גביע צפון מערב רוסיה: 2010
הערות שוליים

↑  http://www.klisf.info/numeric/index.app?cmd=comm&lang=ru&id=519755473645264952112482175179 Team history at KLISF
↑  14.05.2018 Футбольный клуб "Карелия" проведет свой первый матч в рамках Первенства МРО "Северо-Запад" 26 мая
אצטדיון ספרטק
אצטדיון יונוסט
רמון גוסמאן

ראמון גוסמאן אי מרטורל (בקטלאנית-ספרדית: Ramon Guzmán i Martorell, נולד ב-22 בינואר 1907 בברצלונה שבספרד, נפטר ב-1 באפריל 1954 בברצלונה) היה כדורגלן ומאמן ספרדי-קטלאני. גוסמאן שיחק כקשר במדי ברצלונה בין 1928 ל-1935 והוא זכה עמה במהדורה הראשונה של אליפות ספרד. לאחר מכן שיחק במיורקה. הוא אימן את ברצלונה למשך מספר חודשים בעונת 1941/1942.